CELEX: 32016D1721
Language: sk
Date: 2016-09-26 00:00:00
Title: Vykonávacie rozhodnutie Komisie (EÚ) 2016/1721 z 26. septembra 2016 o schválení efektívneho vonkajšieho osvetlenia s použitím svetelných emisných diód značky Toyota na použitie v hybridných elektrických vozidlách bez externého nabíjania ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Text s významom pre EHP)

27.9.2016   
            
            
               SK
            
            
               Úradný vestník Európskej únie
            
            
               L 259/71
            
         VYKONÁVACIE ROZHODNUTIE KOMISIE (EÚ) 2016/1721
   z 26. septembra 2016
   o schválení efektívneho vonkajšieho osvetlenia s použitím svetelných emisných diód značky Toyota na použitie v hybridných elektrických vozidlách bez externého nabíjania ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 443/2009 z 23. apríla 2009, ktorým sa stanovujú výkonové emisné normy nových osobných automobilov ako súčasť integrovaného prístupu Spoločenstva na zníženie emisií CO2 z ľahkých úžitkových vozidiel (1), a najmä na jeho článok 12 ods. 4,
   keďže:
   
               (1)
            
            
               Výrobca Toyota Motor Europe NV/SA (ďalej len „žiadateľ“) predložil 9. decembra 2015 žiadosť o schválenie svetelných emisných diód (ďalej len „LED diódy“) značky Toyota na použitie v hybridných elektrických vozidlách kategórie M1 bez externého nabíjania (ďalej len „vozidlá NOVC-HEV“) ako inovačnej technológie. Úplnosť uvedenej žiadosti bola posúdená v súlade s článkom 4 vykonávacieho nariadenia Komisie (EÚ) č. 725/2011 (2). Zistilo sa, že žiadosť je úplná, a obdobie, ktoré má Komisia na posúdenie žiadosti, začalo plynúť dňom nasledujúcim po dátume oficiálneho doručenia úplných informácií, t. j. 10. decembra 2015.
            
         
               (2)
            
            
               Žiadosť bola posúdená v súlade s článkom 12 nariadenia (ES) č. 443/2009, s ustanoveniami vykonávacieho nariadenia (EÚ) č. 725/2011 a technickými usmerneniami k vypracovaniu žiadostí o schválenie inovačných technológií podľa nariadenia (ES) č. 443/2009 (ďalej len technické usmernenia, verzia z februára 2013) (3).
            
         
               (3)
            
            
               Žiadosť sa týka efektívnych LED diód na použitie vo vozidlách NOVC-HEV v stretávacích svetlometoch, diaľkových svetlometoch, predných obrysových svetlách, predných hmlových svetlách, zadných hmlových svetlách, predných smerových svetlách, zadných smerových svetlách, osvetlení evidenčného čísla a spätných svetlách.
            
         
               (4)
            
            
               Komisia sa domnieva, že informácie poskytnuté v žiadosti preukazujú, že podmienky a kritériá uvedené v článku 12 nariadenia (ES) č. 443/2009 a v článkoch 2 a 4 vykonávacieho nariadenia (EÚ) č. 725/2011 boli splnené.
            
         
               (5)
            
            
               Žiadateľ preukázal, že miera využívania LED diód značky Toyota v príslušných svetlách nepresiahla 3 % nových osobných automobilov zapísaných do evidencie v referenčnom roku 2009. Toto tvrdenie žiadateľ doložil odkazom na technické usmernenia, v ktorých je zhrnutá správa o bezpečnej svetelnej viditeľnosti vypracovaná európskym združením výrobcov náhradných dielov automobilov CLEPA.
            
         
               (6)
            
            
               V súlade so zjednodušeným postupom opísaným v technických usmerneniach žiadateľ použil halogénové osvetlenie ako základnú technológiu na preukázanie potenciálu LED diód značky Toyota znižovať emisie CO2.
            
         
               (7)
            
            
               Na zohľadnenie prítomnosti dvoch zdrojov napájania vo vozidlách NOVC-HEV (konkrétne spaľovacieho motora a elektrickej hnacej sústavy) sa vyžaduje prístup k prepočtu úspor energie na úspory CO2 iný než metóda stanovená vo vykonávacom rozhodnutí Komisie (EÚ) 2016/587 (4).
            
         
               (8)
            
            
               Žiadateľ poskytol osobitnú metódu určenia úspor CO2 vďaka LED diódam montovaným do takýchto vozidiel. Komisia sa domnieva, že táto testovacia metóda je na tento účel vhodná a poskytne overiteľné, opakovateľné a porovnateľné výsledky a že ňou možno reálne a štatisticky významne preukázať výhody inovačnej technológie v súvislosti so znižovaním emisií CO2 v súlade s článkom 6 vykonávacieho nariadenia (EÚ) č. 725/2011.
            
         
               (9)
            
            
               Na základe týchto skutočností sa Komisia domnieva, že žiadateľ uspokojivo preukázal, že zníženie emisií dosiahnuté osvetlením LED diód značky Toyota na použitie vo vozidlách NOVC-HEV pri vhodných kombináciách v stretávacích svetlometoch, diaľkových svetlometoch, predných obrysových svetlách, predných hmlových svetlách, zadných hmlových svetlách a osvetlení evidenčného čísla je najmenej 1 g CO2/km.
            
         
               (10)
            
            
               Keďže aktivácia LED diódového osvetlenia pre svetlá uvedené v žiadosti nie je v prípade skúšky na typové schvaľovanie emisií CO2 uvedenej v nariadení Európskeho parlamentu a Rady (ES) č. 715/2007 (5) a nariadení Komisie (ES) č. 692/2008 (6) povinná, Komisia nemá námietky voči tomu, že príslušné svetelné funkcie nie sú súčasťou štandardného skúšobného cyklu.
            
         
               (11)
            
            
               Aktivácia príslušných svetelných funkcií je povinná na zaručenie bezpečnej prevádzky vozidla, a preto nezávisí od voľby vodiča. Na základe týchto skutočností sa Komisia domnieva, že za znižovanie emisií CO2 v dôsledku použitia inovačnej technológie by mal zodpovedať výrobca.
            
         
               (12)
            
            
               Komisia dospela k názoru, že overovacou správou, ktorú vypracovala agentúra Vehicles Certification Agency (nezávislý a certifikovaný orgán), sa potvrdzujú zistenia uvedené v žiadosti.
            
         
               (13)
            
            
               Na základe uvedených skutočností sa Komisia domnieva, že proti schváleniu uvedenej inovačnej technológie by nemali byť vznesené žiadne námietky.
            
         
               (14)
            
            
               Na účely určenia všeobecného kódu ekologickej inovácie, ktorý sa má používať v predmetnej dokumentácii typového schvaľovania podľa príloh I, VIII a IX k smernici Európskeho parlamentu a Rady 2007/46/ES (7), by sa mal špecifikovať individuálny kód, ktorý by sa mal používať pre uvedenú inovačnú technológiu schválenú týmto vykonávacím rozhodnutím,
            
         PRIJALA TOTO ROZHODNUTIE:
   Článok 1
   1.   Svetelné emisné diódy (ďalej len „LED diódy“) značky Toyota na použitie v hybridných elektrických vozidlách kategórie M1 bez externého nabíjania (ďalej len „vozidlá NOVC-HEV“) v stretávacích svetlometoch, diaľkových svetlometoch, predných obrysových svetlách, predných hmlových svetlách, predných smerových svetlách, zadných smerových svetlách, zadných hmlových svetlách, osvetlení evidenčného čísla a spätných svetlách sa schvaľuje ako inovačná technológia v zmysle článku 12 nariadenia (ES) č. 443/2009.
   2.   Zníženie emisií CO2 dosiahnuté používaním LED diód značky Toyota vo vozidlách NOVC-HEV vo všetkých svetelných funkciách podľa odseku 1 alebo v ich vhodnej kombinácii sa určuje metódou uvedenou v prílohe.
   3.   Individuálny kód ekologickej inovácie, ktorý sa má uvádzať v dokumentácii typového schválenia používanej v súvislosti s inovačnou technológiou schválenou týmto vykonávacím rozhodnutím, je „20“.
   Článok 2
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Bruseli 26. septembra 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 140, 5.6.2009, s. 1.
   
      (2)  Vykonávacie nariadenie Komisie (EÚ) č. 725/2011 z 25. júla 2011, ktorým sa ustanovuje proces schvaľovania a certifikácie inovačných technológií na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 194, 26.7.2011, s. 19).
   
      (3)  https://circabc.europa.eu/w/browse/42c4a33e-6fd7-44aa-adac-f28620bd436f.
   
      (4)  Vykonávacie rozhodnutie Komisie (EÚ) 2016/587 zo 14. apríla 2016 o schválení technológie použitej v efektívnom vonkajšom osvetlení vozidla s použitím svetelných emisných diód ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 101, 16.4.2016, s. 17).
   
      (5)  Nariadenie Európskeho parlamentu a Rady (ES) č. 715/2007 z 20. júna 2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel (Ú. v. EÚ L 171, 29.6.2007, s. 1).
   
      (6)  Nariadenie Komisie (ES) č. 692/2008 z 18. júla 2008 ktorým sa vykonáva, mení a dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel (Ú. v. EÚ L 199, 28.7.2008, s. 1).
   
      (7)  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (rámcová smernica) (Ú. v. EÚ L 263, 9.10.2007, s. 1).
   
      PRÍLOHA
      
         Metóda na určenie úspor CO2 z externého osvetlenia vozidla využívajúceho svetelné emisné diódy (ďalej len „LED diódy“) na použitie v hybridných elektrických vozidlách kategórie M1 bez externého nabíjania (ďalej len „vozidlá NOVC-HEV“).
      
      1.   ÚVOD
      Na určenie zníženia emisií CO2, ktoré možno pripísať systému efektívnych vonkajších svetiel s LED diódami, ktorý je kombináciou svetiel vozidla uvedených v článku 1 na použitie vo vozidlách NOVC-HEV kategórie M1 treba určiť:
      
                  1.
               
               
                  skúšobné podmienky;
               
            
                  2.
               
               
                  skúšobné zariadenie;
               
            
                  3.
               
               
                  spôsob stanovenia úspor energie;
               
            
                  4.
               
               
                  výpočet úspor CO2;
               
            
                  5.
               
               
                  výpočet štatistickej chyby.
               
            2.   SYMBOLY, PARAMETRE A JEDNOTKY
      
         Symboly využívajúce latinku
      
      
                  c
               
               
                  –
               
               
                  korekčný faktor pre menovité napätie vysokonapäťovej batérie
               
            
                  
                     
               
               
                  –
               
               
                  úspory CO2 [g CO2/km]
               
            
                  CO2
                  
               
               
                  –
               
               
                  oxid uhličitý
               
            
                  
                     
               
               
                  –
               
               
                  korekčný faktor CO2 [gCO2/km · Ah] vymedzený v prílohe 8 k predpisu EHK OSN č. 101, príloha 8
               
            
                  m
               
               
                  –
               
               
                  počet efektívnych vonkajších svetiel LED, ktoré tvoria systém
               
            
                  n
               
               
                  –
               
               
                  počet meraní pri jednej vzorke
               
            
                  P
               
               
                  –
               
               
                  spotreba energie svetla vozidla [W]
               
            
                  
                     
               
               
                  –
               
               
                  štandardná odchýlka spotreby energie svetla LED [W]
               
            
                  
                     
               
               
                  –
               
               
                  štandardná odchýlka spotreby energie svetla LED – stredná hodnota [W]
               
            
                  
                     
               
               
                  –
               
               
                  štandardná odchýlka pri celkových úsporách CO2 [g CO2/km]
               
            
                  t
               
               
                  –
               
               
                  trvanie jazdy v novom európskom jazdnom cykle (NEDC) [s], ktoré je 1 180 s
               
            
                  UF
               
               
                  –
               
               
                  koeficient používania svetla vozidla [-] podľa definície v tabuľke 2
               
            
                  
                     
               
               
                  –
               
               
                  menovité napätie vysokonapäťovej batérie (trakčná batéria) [V]
               
            
                  
                     
               
               
                  –
               
               
                  prevádzkové napätie vysokonapäťovej batérie (trakčná batéria) [V]
               
            
                  
                     
               
               
                  –
               
               
                  citlivosť vypočítaných úspor CO2 vo vzťahu k spotrebe energie svetla LED
               
            
                  
                     
               
               
                  –
               
               
                  citlivosť vypočítaných úspor CO2 vo vzťahu ku korekčnému faktoru CO2
                  
               
            
         Symboly využívajúce znaky gréckeho písma
      
      
                  ηDCDC
                  
               
               
                  –
               
               
                  efektívnosť meniča napätia DC/DC
               
            
         Dolné indexy
      
      index (i) sa vzťahuje na svetlá vozidla
      Index (j) sa vzťahuje na meranie vzorky
      
                  B
               
               
                  –
               
               
                  referenčná hodnota
               
            
                  EI
               
               
                  –
               
               
                  ekologicky inovačné
               
            3.   SKÚŠOBNÉ PODMIENKY
      Skúšobné podmienky musia spĺňať požiadavky uvedené v predpise EHK OSN 112 (1) o jednotných ustanoveniach pre typové schvaľovanie svetlometov motorových vozidiel s asymetrickým stretávacím svetlom alebo diaľkovým svetlom alebo obidvomi vybavených žiarovkami a/alebo modulmi LED. Spotreba energie sa určuje v súlade s bodom 6.1.4 predpisu EHK OSN č. 112 a bodmi 3.2.1 a 3.2.2 prílohy 10 k danému predpisu.
      4.   SKÚŠOBNÉ ZARIADENIE
      Použijú sa tieto zariadenia, ako sú znázornené na obrázku:
      
                  —
               
               
                  zdroj napájania (t. j. zdroj variabilného napätia),
               
            
                  —
               
               
                  dva digitálne multimetre, jeden na meranie jednosmerného prúdu a druhý na meranie jednosmerného napätia. Na obrázku je znázornené možné skúšobné zapojenie v prípade, že je merač jednosmerného napätia integrovaný v zdroji napájania.
               
            
         Skúšobné zapojenie
      
      5.   MERANIA A STANOVENIE ÚSPOR ENERGIE
      Pre každé z efektívnych vonkajších svetiel LED, ktoré sú súčasťou systému, sa meranie prúdu vykonáva tak, ako je zobrazené na Obrázok 1 pri napätí 13,2 V. Modul resp. moduly LED prevádzkované elektronickým zariadením na reguláciu zdroja svetla sa musia merať podľa pokynov žiadateľa.
      Výrobca môže požadovať vykonanie ďalších meraní prúdu pri iných dodatočných napätiach. V tomto prípade musí výrobca schvaľovaciemu úradu predložiť overenú dokumentáciu týkajúcu sa potreby vykonania týchto ďalších meraní. Merania prúdu pri každom z týchto dodatočných napätí sa vykonávajú následne po sebe najmenej päť (5) ráz. Presné inštalované napätia a nameraný prúd sa zaznamenajú s presnosťou na štyri desatinné miesta.
      Spotreba energie sa určí vynásobením inštalovaného napätia nameraným prúdom. Musí sa vypočítať priemerná spotreba energie pre každé efektívne vonkajšie svetlo LED (). Každá hodnota sa musí vyjadriť s presnosťou na 4 desatinné miesta. Ak sa na prívod elektrickej energie do svetiel LED používa krokový motor alebo elektronický regulátor, elektrické zaťaženie tohto komponentu sa z merania vylúči.
      Výsledné úspory energie každého efektívneho vonkajšieho svetla LED (ΔPi) sa vypočítajú podľa tohto vzorca:
      
         Vzorec 1
      
      
         
      pričom spotreba energie príslušného referenčného svetla vozidla je definovaná v tabuľke 1.
      
         Tabuľka 1
      
      
         Energetické požiadavky rozličných referenčných svetiel vozidla
      
      
                  Svetlo vozidla
               
               
                  Celkový elektrický príkon (PB)
                  [W]
               
            
                  Stretávací svetlomet
               
               
                  137
               
            
                  Diaľkový svetlomet
               
               
                  150
               
            
                  Predné obrysové svetlo
               
               
                  12
               
            
                  Osvetlenie evidenčného čísla
               
               
                  12
               
            
                  Predné hmlové svetlo
               
               
                  124
               
            
                  Zadné hmlové svetlo
               
               
                  26
               
            
                  Predné smerové svetlo
               
               
                  13
               
            
                  Zadné smerové svetlo
               
               
                  13
               
            
                  Spätné svetlo
               
               
                  52
               
            6.   VÝPOČET ÚSPOR CO2
      
      Celkové úspory CO2 v rámci systému osvetlenia sa vypočítajú pomocou vzorca 2.
      
         Vzorec 2
      
      
         
      kde
      
                  UF
               
               
                  :
               
               
                  koeficient používania svetla vozidla [-] podľa definície v tabuľke 2
               
            
                  t
               
               
                  :
               
               
                  trvanie jazdy v novom európskom jazdnom cykle (NEDC) [s], ktoré je 1 180 s
               
            
                  
                     
               
               
                  :
               
               
                  korekčný faktor CO2 [gCO2/km · Ah] vymedzený v prílohe 8 k predpisu EHK OSN č. 101
               
            
                  ηDCDC
                  
               
               
                  :
               
               
                  efektívnosť meniča napätia DC/DC [-]
               
            
                  
                     
               
               
                  :
               
               
                  prevádzkové napätie vysokonapäťovej batérie (trakčná batéria) [V] určené vzorcom 3
               
            
         Vzorec 3
      
      
         
      kde
      
                  
                     
               
               
                  :
               
               
                  menovité napätie vysokonapäťovej batérie (trakčná batéria) [V]
               
            
                  c
               
               
                  :
               
               
                  korekčný faktor pre menovité napätie vysokonapäťovej batérie, ktorý má pri nikelmetalhydridových vysokonapäťových akumulátoroch (NiMH) hodnotu 0,90 [-]
               
            Efektívnosťou meniča napätia DC/DC (ηDCDC) je najvyššia výsledná hodnota zo skúšok efektívnosti vykonaných v prevádzkovom rozsahu elektrického prúdu. Merací interval je najviac 10 % prevádzkového rozsahu elektrického prúdu.
      
         Tabuľka 2
      
      
         Koeficient používania pre rôzne svetlá vozidiel
      
      
                  Svetlo vozidla
               
               
                  Koeficient používania (UF)
                  [-]
               
            
                  Stretávací svetlomet
               
               
                  0,33
               
            
                  Diaľkový svetlomet
               
               
                  0,03
               
            
                  Predné obrysové svetlo
               
               
                  0,36
               
            
                  Osvetlenie evidenčného čísla
               
               
                  0,36
               
            
                  Predné hmlové svetlo
               
               
                  0,01
               
            
                  Zadné hmlové svetlo
               
               
                  0,01
               
            
                  Predné smerové svetlo
               
               
                  0,15
               
            
                  Zadné smerové svetlo
               
               
                  0,15
               
            
                  Spätné svetlo
               
               
                  0,01
               
            7.   VÝPOČET ŠTATISTICKEJ CHYBY
      Treba vyčísliť štatistické chyby vo výsledkoch skúšobnej metódy spôsobené meraniami. Pre každé efektívne vonkajšie svetlo LED zahrnuté v systéme sa štandardná odchýlka vypočíta podľa vzorca 4.
      
         Vzorec 4
      
      
         
      kde:
      
                  n
               
               
                  :
               
               
                  je počet meraní vzorky, ktorý sa rovná minimálne 5.
               
            Korekčný koeficient emisií CO2 () sa stanoví na základe série T meraní vykonaných výrobcom podľa prílohy 8 k predpisu EHK OSN č. 101. Pri každom meraní sa zaznamená elektrická bilancia počas testu a namerané emisie CO2.
      Na vyhodnotenie štatistickej chyby  sa musia použiť všetky kombinácie T bez opakovania meraní T-1 na extrapoláciu T rôznych hodnôt  (t. j. ). Extrapolácia sa vykoná podľa metódy stanovenej v prílohe 8 k predpisu EHK OSN č. 101.
      Štandardná odchýlka  sa vypočíta podľa vzorca 5.
      
         Vzorec 5
      
      
         
      kde:
      
                  T
               
               
                  :
               
               
                  počet meraní vykonaných výrobcom na extrapoláciu  podľa definície v prílohe 8 k predpisu EHK OSN č. 101
               
            
                  
                     
               
               
                  :
               
               
                  priemer T hodnôt 
               
            Štandardná odchýlka spotreby energie každého efektívneho vonkajšieho svetla LED () a štandardná odchýlka  vedú k chybe v hodnote úspor CO2 (). Táto chyba sa vypočíta podľa vzorca 6.
      
         Vzorec 6
      
      
         
      
         Štatistická významnosť
      
      Pre každý typ, variant a verziu vozidla s namontovaným systémom efektívnych vonkajších svetiel LED treba preukázať, že chyba v hodnote úspor CO2 vypočítaná podľa vzorca 6 nie je väčšia ako rozdiel medzi celkovými úsporami CO2 a minimálnou prahovou hodnotou úspor uvedenou v článku 9 ods. 1 vykonávacieho nariadenia (EÚ) č. 725/2011 (pozri vzorec 7).
      
         Vzorec 7
      
      
         
      kde:
      
                  MT
               
               
                  :
               
               
                  Minimálna prahová hodnota [gCO2/km], ktorá je 1 gCO2/km
               
            Ak sú celkové úspory CO2 systému efektívnych vonkajších svetiel LED vypočítané pomocou vzorca 2 a chyba v hodnote úspor CO2 vypočítaná podľa vzorca 6 nižšie ako prahová hodnota uvedená v článku 9 ods. 1 vykonávacieho nariadenia (EÚ) č. 725/2011, uplatňuje sa článok 11 ods. 2 druhý pododsek uvedeného nariadenia.
      
         (1)  E/ECE/324/Rev.2/Add.111/Rev.3 — E/ECE/TRANS/505/Rev.2/Add.111/Rev.3, 9. január 2013.